open-index/open-wikipedia-markdown huggingface dataset:
רוב קרדשיאן

**רוב קרדשיאן** (באנגלית: **Rob Kardashian**, נולד ב-17 במרץ 1987) הוא איש עסקים, ידוען, וכוכב טלוויזיה אמריקאי. קרדשיאן הוא בן למשפחת קרדשיאן ואחד ממשתתפי תוכנית הריאליטי הקרויה על שמה.

## חיים מוקדמים
רוב הוא בנם של קריס ג'נר ורוברט קרדשיאן, ואף קרוי על שמו. יש לו שלוש אחיות גדולות, קורטני, קים, וקלואי ושתי אחיות למחצה, קנדל וקיילי ג'נר.

ב-2009 השלים את לימודיו במנהל עסקים באוניברסיטת דרום קליפורניה.

## קריירה
ניהל בעבר את להקת הבנות BG5. בנובמבר 2011 זכה במקום השני בעונה ה-12 של תוכנית הטלוויזיה "רוקדים עם כוכבים". רוב סובל מעודף משקל ודיכאון והחליט להפסיק להופיע בסדרה "משפחת קרדשיאן" בעונה 9 אך חזר בעונה 12.

## חיים אישיים
בדצמבר 2015 דווח כי קרדשיאן אושפז לאחר שחלה ואובחן כחולה סוכרת.

בינואר 2016 הודיעו רוב ובלאק צ'יינה  כי הם זוג. לאחר שלושה חודשי זוגיות התארסו ולאחר מכן הודיעו על כך שבלאק צ'יינה בהריון. ב-11 בנובמבר 2016 נולדה בתם, דרים רני קרדשיאן. הזוג נפרד מספר פעמים ואף רוב העלה תמונות אינטימיות של בלאק צ'יינה לאינטרנט.

## קישורים חיצוניים

קטגוריה:משפחת קרדשיאן
קטגוריה:אמריקאים ממוצא ארמני
קטגוריה:בוגרי אוניברסיטת דרום קליפורניה
קטגוריה:משתתפים בתוכניות מציאות אמריקאיות
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1987
ניסים כהן (חוקר מינהל ומדיניות ציבורית)

**ניסים (נסי) כהן** (נולד ב-9 בדצמבר 1975) הוא פרופסור למינהל ומדיניות ציבורית ומדע המדינה באוניברסיטת חיפה. משמש כראש המרכז לניהול ומדיניות ציבורית באוניברסיטה.

## קורות חיים
כהן נולד בשכונת הקטמונים בירושלים, וגדל ולמד בשכונת רמות. לאחר שירותו הצבאי כקצין חי"ר השלים לימודי תואר ראשון בחוג למדעי האסלאם והמזרח התיכון באוניברסיטה העברית. לאחר מכן השלים לימודי תואר שני ושלישי במחלקה למינהל ומדיניות ציבורית אוניברסיטת בן-גוריון בנגב. את לימודי הפוסט-דוקטורט עשה באוניברסיטת ג'ורג' מייסון בווירג'יניה, ארצות הברית.

זכה בפרס וולף לדוקטורנטים מצטיינים ובמלגת רוטשילד (יד הנדיב) ללימודי בתר-דוקטורט.

מחקריו עוסקים בעיקר בהיבטים רציונליים של מינהל ומדיניות ציבורית ומתמקדים ברפורמות במינהל הציבורי, יחסי פוליטיקאים-בירוקרטים, בירוקרטיה ברמת השטח, יזמות מדיניות, מדיניות חברתית ומדיניות בריאות.

כהן כיהן כחבר מערכת בכתב העת ביטחון סוציאלי שמפרסם מינהל המחקר והתכנון בביטוח לאומי. בשנת 2025 נבחר לעורך הראשי של כתב העת.

## פרסומים מקצועים נבחרים
בשנת 2025 פרסם במוסד שמואל נאמן יחד עם ירין רוזן, עומר וינברג ונתנאל רובינשטיין מארגון תשתית-לחיזוק השירות הציבורי, דו"ח אודות הצורך בחיזוק הקשר בין האקדמיה לשירות הציבורי. הדו"ח מציע חלופות שונות אשר יחשפו את סטודנטים מכלל תחומי הלימוד בישראל לשירות המדינה ולאנשיו, ולתכנים הקשורים בממשל, ניהול, מנהל ומדיניות ציבורית. חשיפה זו נועדה לעודד השתלבות של כוח אדם איכותי וערכי בשירות הציבורי ולחזק את תחושת השליחות הציבורית בקרב הדור הצעיר. פרופ' כהן כתב על הנושא וחשיבותו גם בערוצי תקשורת שונים.

בשנת 2024 פרסם במכון הישראלי לדמוקרטיה עם עורך דין רון דול וטל אבוטבול דוח על מינויים פוליטיים בישראל. הדוח מצא כי יותר מרבע (26.5%) מהמשרות הבכירות בשירות המדינה מתמנות בפטור ממכרז, בהשוואה לכ-4% בשנת 2000. דו״ח נוסף שכתב עם רון צור של משנת 2020 קרא לאימוץ מודל להערכת מדיניות ציבורית ברמת משרדי הממשלה והרמה הלאומית.

בין עיקרי הממצאים בדוח:

* שבר טקטוני שבר אמון עמוק בין דרג נבחר ודרג מקצועי

* פרגמנטציה ואי-שיתוף פעולה מספק בתהליכי עבודה מקצועיים רוחביים
* היעדר הסדרה של ניהול ממשקים של המערכת השלטונית עם המגזר העסקי האקדמיה והחברה האזרחית
* לא יושמו כראוי פרקטיקות יסוד בניהול משברים מתמשכים
* אין איגום נתונים תקפים לתמונת מצב לאומית וגיבוש חלופות מבוססות תרחישים להחלטת דרג נבחר
* גם לאחר החלטות הדרג הנבחר בלט בהיעדרו גוף ביצועי לאומי אשר מופקד על ניהול יישום ההחלטות ברמה לאומית
* אין חקיקה, תקנות, הנחיה או מדריך ממשלתי סדור לניהול אירוע משברי מתמשך שמנחה על תחקור או הערכת מדיניות סדורים
* המאמצים ללמוד ולהפיק לקחים מגופי ידע חוץ-ממשליים רלוונטיים מאופיינים בפנייה אקראית ולא סדורה

## מספריו
* כהן, נ., ומזרחי, ש. **מבוא למינהל וניהול ציבורי**, האוניברסיטה הפתוחה, 2017, רעננה

## קישורים חיצוניים
* ניסים כהן, באתר גוגל סקולר
*NISSIM (Nessi) COHEN, אתר אישי
*Nissim Cohen, באתר לינקדין

**מכתביו**

* 

## הערות שוליים

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת בן-גוריון בנגב
קטגוריה:סגל אוניברסיטת חיפה: מדעי המדינה
קטגוריה:עורכי כתבי עת ישראלים
קטגוריה:ירושלים: אישים
קטגוריה:ישראלים שנולדו ב-1975
ברכה קליין-תאיר

**ברכה קליין-תאיר** (נולדה ב-1950) היא מחברת, יועצת ארגונית ומורה רוחנית.

## ביוגרפיה
קליין-תאיר נולדה ב-1950 במעברת מונטיפיורי בתל אביב למשפחה דתית לאומית. בגיל 13 יצאה בשאלה. בשנות ה-70 למדה קבלה אצל הרב שרגא ברג. ב-1978 השלימה לימודי תואר ראשון בתקשורת המונים מטעם אוניברסיטת תל אביב. אחר-כך עברה לארצות הברית. באמצע שנות ה-80 החלה את לימודי הדוקטורט שלה בחינוך (תואר EdD), מנהיגות וניהול ארגוני באוניברסיטת קליופרניה בסן פרנסיסקו SFSU . התזה שלה עסקה בארגונים אוטופואטיים בישראל ובארצות הברית.

בין שתי התוכניות נסעה למזרח הרחוק לשנה ונפתחה ללימודי זן ובודהיזם ביפן.

לקראת סוף שנות ה-80 הצטרפה ללימודי פוסט-דוקטורט בחשיבה יצירתית באוניברסיטת באפלו. בסוף שנות ה-80 חזרה לישראל ומונתה לראש מנהל הסגל בקונצרן כור. היא גם הייתה ראש היחידה לפיתוח ארגוני ופיתוח מנהלים ברפא"ל. בהמשך דרכה ייסדה וניהלה ארבעה מכוני ייעוץ והדרכה.

מ-2002 היא תלמידה של התוכנית החדשה "ספר הידע". מלבד שמונת ספריה הקימה, בשנת 2019, את "הבית לחוכמה מתהווה" והפרויקט הארגוני "ארגון המחר – ארגון חכם".

## חיים אישיים
היא גרושה ללא ילדים ומתגוררת ביהוד.

## ספריה
* "המוח: הוראות שימוש", הוצאת צ'ריקובר, 1999
* "המנהיג שמאפשר לאלף פרחים לפרוח", הוצאת ידיעות אחרונות, 2002
* "באתי ואמרתי אני אהבה", הוצאת אסטרולוג, 2006
* "ארגוני המחר החדשים", הוצאת אור עם, 2010
* "מרעיון מוצלח לעסק מצליח" – פרק בחסות המרכז למצוינות עסקית, 2011
* "Tomorrow's New Organizations", הוצאת קונטנטו, 2013
* האם דגים בים צמאים?" הוצאת קונטנטו, 2015
* "מסלול המראה לקומה המאה – להשיג את הלא ייאמן", הוצאת ספרי צמרת, 2018
* "לזרוע דעת – למצוא את יצור האנוש האמיתי" הוצאת ארגמן-מיטב, 2020

#### ספרים באנגלית
* Tomorrow's New Organizations, CreateSpace 2017

## קישורים חיצוניים
* 
* דב גנחובסקי, כוח המוח, סקירת הספר "המוח: הוראות שימוש" מוסף ממון, ידיעות אחרונות 25 במאי 1999
*סיסי מן, געגועים למנהיג של אור, שיחה עם רחל אליאור, יובל כרמי וברכה קליין-תאיר. מגזין חיים אחרים, עמ' 40-44
* לימור שי, על שיטתה של ברכה קליין, ערוץ 10
* איילת קדם, סוף עידן המוות, חדשות חדרה, 6 בספטמבר 2020
* 
* ראיון עם ברכה קליין-תאיר ברדיו הקריות 22 באוקטובר 2020
*ורדי מוסקוביץ', לזרוע דעת עם ברכה קליין תאיר, באתר "בכיוון הרוח"
* 
* מיכאל בלום, ראיון על "האדם כמערכת אוטופואטית"– ללא צנזורה 25 באוקטובר 2020
* 
* ספרי ברכה קליין-תאיר באתר סימניה.
* ה אם דגים בים צמאים? : לטפס אל עבר הקומה ה-100 באתר הספרייה הלאומית
*ביקורות על ספרה באנגלית באתר Goodreads
*ברכה קליין-תאיר באתר "הון תרבותי"
*ספרי ברכה קליין-תאיר באתר עברית
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת המדינה בסן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:יהוד-מונוסון: אישים
קטגוריה:אל-הוריות ישראליות
קטגוריה:אל-הוריים ישראלים
קטגוריה:ישראלים שנולדו ב-1950
קטגוריה:ישראליות שנולדו ב-1950
שמאי פינסקי

**שמאי פינסקי** (ד' בכסלו ה'תרמ"ג, 15 בנובמבר 1882 – כ"ב באב ה'תש"א, 15 באוגוסט 1941) היה משורר עברי ויידי ומתרגם שירה. פובליציסט ותועמלן ציוני.

## ביוגרפיה
נולד למשפחה חסידית בהורונסטייפל שבפלך קייב של האימפריה הרוסית. למד בישיבת וולוז'ין ולאחר נישואיו בגיל 17 עבר להתגורר סמוך לבית הורי אשתו ליד קייב.

בשלב כלשהו עזב את ביתו ועבר לאודסה ולאחר מכן לברלין ולאנטוורפן. הוא למד גרמנית והחל לכתוב שירה.

עם פרוץ מלחמת העולם הראשונה היגר ללונדון והיה פעיל במוסדות הציוניים, במרכז הציוני העולמי ובמחלקת התעמולה של קרן היסוד.

בפרוץ מלחמת העולם השנייה היה בביקור בארץ ישראל ובשל המלחמה לא שב לאירופה. הוא נפטר ונקבר בירושלים. ארכיונו שמור בספריה הלאומית  בירושלים.

חבריו הדפיסו מעזבונו את אסופת השירים "אי הזהב" (ירושלים, ה'תש"ז).

## יצירותיו
***[https://archive.org/details/alutsim00pins/mode/2up חלוצים]**, לאנדאן 1922.

## קישורים חיצוניים
* 

## הערות שוליים

קטגוריה:משוררים יהודים
קטגוריה:פובליציסטים כותבי עברית
קטגוריה:ילידי 1882
קטגוריה:נפטרים ב-1941
פלוזנק

**פלוזנק** (בהונגרית: **Paloznak**) הוא כפר על גדות אגם בלטון במחוז וספרם שבמרכז הונגריה.

תושבי הכפר עוסקים בייצור יין עסקי תיירות ודייג.

## יהודי פלוזנק
בפלוזנק חיו יהודים בתקופות זמן שונות. 

## קישורים חיצוניים

* 

## הערות שוליים

קטגוריה:הונגריה: כפרים
סנטאנטלפה

**סנטאנטלפה** (בהונגרית: **Szentantalfa**) הוא כפר על גדות אגם בלטון במחוז וספרם שבמרכז הונגריה.

## יהודי סנטאנטלפה
בסנטאנטלפה חיו יהודים בתקופות זמן שונות. בכפר קיים בית קברות יהודי שננטש ולאחר שנים שופץ בידי תושבי הכפר.

## קישורים חיצוניים

## הערות שוליים

קטגוריה:הונגריה: כפרים
קבוצת מקסימה

**קבוצת מקסימה** (בליטאית: **Maxima Grupė UAB**) היא חברה ליטאית, המפעילה רשת מרכולים בליטא, לטביה, אסטוניה, פולין ובולגריה תחת המותג "Maxima" (מקסימה) ורשת שיווק קמעונאות בתחום שיפוץ ואחזקת הבית תחת המותג "Ermitažas" (ארמיטז'). נכון ל-2020, לחברה יש למעלה מ-1,200 חנויות הפזורות על גבי חמש המדינות וכ-40,000 עובדים. מטה החברה ממוקם בוילנה, ליטא.

## היסטוריה
ב-1992, נפתחו שלושה סניפים של מקסימה ברחבי העיר וילנה ומאז נהפכה לאחת מרשתות המרכולים המצליחות ביותר במדינות הבלטיות.

ב-2001, סניפים של מקסימה נפתחו בריגה, לטביה. כיום, חברת מקסימה לטביה מחזיקה בכ-24% מנתח השוק של המרכולים. כמו כן, סניפים של החברה נפתחו גם בפרנו, אסטוניה. ב-2007, הסניף הראשון של מקסימה XX נפתח במדינה וב-2008, הסניף הראשון של מקסימה XXX נפתח.

בסוף 2011, קבוצת מקסימה רכשה את רשת המרכולים אלדיק הפולנית והחלה לפעול תחת המותג המקומי בפולין, עם 24 סניפים.

נכון למרץ 2020, לקבוצת מקסימה יש בסך הכל 1240 סניפים.

## פורמט חנויות
סניפי מקסימה פועלים תחת מספר שמות: מקסימה X, מקסימה XX, מקסימה XXX, מקסימה XXXX (לשעבר הייפר מקסימה), ברבורה, סטוקרוטקה וארמיטז'. חלק מהשטח של סניפי XX ו-XXX מושכר לבעלי עסק אחרים, כך שהלקוחות יכולים לקבל שירותים נוספים והסניף מתפקד כקניון קטן.
* **מקסימה X** (**Maxima X**) – זהו הסניף הקטן ביותר של מקסימה, אשר לרוב נמצא בשכונות ואזורים פרוורים. בבולגריה, הסניפים פועלים תחת המותג "T-Market".
* **מקסימה XX** (**Maxima XX**) – סניף יותר גדול מקודמו, אשר קיים באזורים פרוורים של ערים גדולות. הסניף מכיל מבחר יותר גדול של מוצרים.
* **מקסימה XXX** (**Maxima XXX**) – סניף גדול של הרשת המכיל עד כ-50,000 סוגים של מוצרים שונים. הסניף מכיל מאפייה, מפעל להכנת מאפים וכן מטבחים, כך שרבים ממוצרי המזון מיוצרים במקום, בניגוד לרוב רשתות המרכולים בהם הסניף מקבל משלוחי מזון מחברות צד-שלישי בצורה סיטונאית. סניפי מקסימה XXX ממקומים במרכזי ערים.
* **מקסימה XXXX** (**Maxima XXXX**) – זהו הסניף הגדול ביותר שקיים. נכון ל-2020, ישנו רק סניף אחד מסוג זה אשר ממוקם בקניון אקרופוליס שבווילנה.
* **סטוקרוטקה** (**Stokrotka**) – רשת מרכולים פולנית שנרכשה על ידי מקסימה ב-2017 תמורת 338 מיליון דולר אמריקני.
* **ארמטיז**' (**Ermitažas**) – ארמיטז' הוא מותג של מקסימה אשר מתמקד בשיפוץ ואחזקת הבית. נכון ל-2017, קיימים שישה סניפים של המותג: בווילנה, קובנה, קלייפדה, שיאוליאי, יאנובה ואוקמרגה. ב-2011, המותג הניב רווחים של 176.5 מיליון ליטאס.
* **ברבורה** (**Barbora**) – אתר אינטרנט לרכישה מקוונת של מוצרים.

## סטטיסטיקות

## קישורים חיצוניים

* 
* 

## הערות שוליים

קטגוריה:רשתות מרכולים
יחסי הולנד–מצרים

[ממוזער|שר החוץ המצרי [נביל פהמי עם מקבילו ההולנדי פרנס טימרמנס,, 2014]]
**יחסי הולנד–מצרים** הם היחסים הנוכחיים וההיסטוריים בין הולנד למצרים.

## סקירה כללית
חילופי הסחר בין המדינות הסתכמו בשנת 2018 ב-1.7 מיליארד אירו. ההשקעות ההולנדיות במצרים הסתכמו בסוף 2018 ב-3.2 מיליארד אירו. שתי המדינות מקיימות שיתוף פעולה בסחר, השקעות, חקלאות, תחבורה ימית, עיבוד מזון, ניהול מים וחינוך מקצועי. בפברואר 2020 נפגשו נציגים משתי המדינות ודנו על הגברת שיתוף הפעולה ביניהן.

## תיירות
מצרים מהווה באופן מסורתי יעד תיירות עבור ההולנדים, אשר מגיעים אליה בעיקר בעונת החורף.

## נציגויות דיפלומטיות
* הולנד מחזיקה במצרים שגרירות בקהיר.
* מצרים מחזיקה בהולנד שגרירות בהאג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ברווז לבן-לחיים

[ממוזער|ברווז לבן-לחיים שוחה ב[סנטה קרוס (גלאפגוס)|סנטה קרוס בגלאפגוס.]]
**ברווז לבן-לחיים** (שם מדעי: *Anas bahamensis*) הוא מין של ברווז ממשפחת הברווזיים, החי באמריקה הדרומית, אמריקה המרכזית, דרום פלורידה והאיים הקריביים באזורים הטרופיים. הוא סווג לראשונה ב-1758 בידי קארולוס לינאוס.
## מאפיינים
בדומה לברווזים דרומיים רבים, גם אצל מין זה הזוויגים זהים. לשניהם נוצות חומות-כתומות בהירות, מסורטטות בשחור, וכנפיים וכיפת ראש כהים יותר. הלחיים לבנות והמקור רחב ואפור עם בליטה ורודה בקדמתו. הצעירים חסרים את הבליטה הזו.
ברווז לבן לחיים ייחודי במראהו ואין כל בעיה להבחין בינו לבין מיני ברווזים אחרים.

ברווז זה ניזון משפת המים בשכשוך ומחפש צמחי מים או פלנקטון ויצורי מים קטנים אחרים. לעיתים נראים פרטים לבקנים באוכלוסייה.

הברווז חי בסביבות שונות מאגמים עד לגונות, שפכי נהרות וביצות מנגרובים ואף בחופי הים. הוא מקנן בקן עשוי צמחייה ליד שפת המים.

## [[תת-מין|תת-מינים]]
**Anas bahamensis bahamensis* - מצוי בקריביים ונודד גם לדרום פלורידה. זהו תת-המין הקטן ביותר.
**Anas bahamensis rubirostris* - מצוי באמריקה הדרומית. מתרבה בארגנטינה אך נודד צפונה בחורף.
**Anas bahamensis galapagensis* - מצוי באיי גלאפגוס.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ברווזים מצויים
קטגוריה:אקוודור: עופות
קטגוריה:הרפובליקה הדומיניקנית: עופות
קטגוריה:בעלי חיים שתוארו ב-1758
טראמפ: האמנות שלי – איך לעשות עסקים

**טראמפ: האמנות שלי – איך לעשות עסקים** (באנגלית: **Trump: The Art of the Deal***)* הוא ספר זיכרונות וייעוץ עסקי משנת 1987 שכתב איש העסקים דונלד טראמפ, לימים נשיא ארצות הברית, יחד עם העיתונאי האמריקאי, טוני שוורץ. הספר הגיע למקום הראשון של רשימת רבי-המכר של הניו יורק טיימס, שמר על מקומו במשך כ-13 שבועות, ובסך הכל היה ברשימה 48 שבועות.

גם טוני שוורץ וגם מו"ל הספר הווארד קמינסקי, טענו שטראמפ לא מילא חלק פעיל בכתיבת הספר, ושוורץ אף כינה אותו "החרטה הגדולה ביותר בחיי, ללא ספק". לעומת זאת, טראמפ מסר דיווחים סותרים בשאלת היותו המחבר, על אף שהוא נחשב לספר הראשון שטראמפ טען שכתב. הספר זכה לתשומת לב נוספת במהלך קמפיין הבחירות שערך טראמפ בבחירות לנשיאות ארצות הברית 2016. טראמפ החשיב את הספר כאחד מההישגים שהוא הכי גאה בהם. הוא אף ציין כי זה הספר השני שהוא הכי אוהב – אחרי התנ"ך.

## תקציר
הספר מדבר על ילדותו של טראמפ בקווינס. לאחר מכן הוא מתאר את עבודתו המוקדמת בברוקלין עוד לפני שעבר למנהטן ובנה את ארגון טראמפ, את פעולותיו בפיתוח מגדל טראמפ ומלון גראנד הייאט  ועל עוד מספר מיזמים אחרים שניהל.

## פרסום והפצה
הספר פורסם בנובמבר 1987 בהוצאת "רנדום האוס", עם פרסום הספר נערך קמפיין לקידום מכירות, הקמפיין כלל מסיבות במגדל טראמפ, פרסומות במגזינים והופעות בתוכניות טלוויזיה. קטעים מהספר פורסמו במגזין ניו יורק.

## קבלה
מגזין התרבות האמריקאי "פיפל" נתן לספר ביקורת מעורבת.

קצת יותר משלוש שנים לאחר פרסום הספר טען העיתונאי ג'ון טירני ש"נראה שטראמפ התעלם מכמה מהעצות שנתן בעצמו בספר בגלל משברים ביחסיו עם בנקים".

בעיתון האטלנטיק פורסמה ביקורת לספר רק ב-2016, בביקורת טען המבקר כי טראמפ לא רואה את הקפיטליזם כשיטה כלכלית, אלא כאחד מהבחירות במחזות מוסר.

סרט פרודי עם שם זהה נוצר על בסיס הספר.

## קישורים חיצוניים
* 

## הערות שוליים

קטגוריה:ספרי רנדום האוס
קטגוריה:ספרים שעובדו לסרטים
קטגוריה:ספרי זיכרונות
קטגוריה:ספרי דונלד טראמפ
שאנדור דובו

**שאנדור דובו** (במקור עד 1918 **שייבר**, בהונגרית: **Dobó Sándor**; צ'אברנדק, 1 בספטמבר 1855 – גיור, 5 בדצמבר 1923) היה שחקן, יהודי-הונגרי, מנהל תיאטרון.

## קורות חיים
שאנדור שייבר נולד במשפחה יהודית. אביו היה אדולף שייבר. הוא סיים את הגימנסיה בסומבטהיי בשנת 1873, ואז הפך לסטודנט למשפטים. הוא הפסיק את לימודיו, התגייס לצבא ובשנת 1878 לקח חלק בכיבוש בוסניה על ידי הצבא של האימפריה האוסטרו-הונגרית. בשנת 1880 הצטרף ללהקת שחקנים נודדות. החל את הקריירה שלו כשחקן בקצ'קמט עם וילמוש לאסי. בשנת 1881 שיחק בלהקות של וילמוש לאסי ויאנוש נייקי, בין 1882 לבין 1884 בלהקתו של ז'יגמונד שאגי, ב 1885 של לאיוש פשטי איהאס, בשנת 1886 קארוי בארודי, ב-1887 וינצה נאג'י; בשנת 1888 המשיך בקריירת המשחק שלו בלהקתו של אלק שומודי. בטרם הפך למנהל תיאטרון הוא חתם חוזה בלהקתו של יאנוש קומיאטי בדברצן. הוא הופיע בתפקידים קומיים ובאופרטות. משנת 1889 הפך לבמאי ולמנהל תיאטרון בקצ'קמט (שכר את תיאטרון קצ'קמט יחד עם לאיוש פשטי איהאס) ולאחר מכן סייר ברחבי ממלכת הונגריה עם להקה עצמאית שלו (1892:זנטה, 1893:בנסקה ביסטריצה, 1895:סקשפהרוואר). בין השנים 1897–1901 היה במאי תיאטרון בעיר גיור במערב הונגריה. בסיום לימודיו באקדמיה לדרמה החל השחקן המפורסם לימים קלמן רוז'אהדי את קריירת המשחק שלו בשנת 1892 בלהקתו של שאנדור דובו. דובו פרש בשנת 1905 והפך לפקיד של מפעל קרונות הרכבת של גיור. בשנת 1913 נבחר לחבר הוועדה המחוקקת של העיר גיור (חבר מועצת העיר).

## תפקידיה העיקריים
* סאליבן: מיקאדו - קוֹקוֹ
* הרווה: פרח הערפילית - לוריוט
* גנגהופר - ברוצינר: חתונת ולן - בארבו
* פולינוס.: נאני - מיהאי קרויצר

## לקריאה נוספת
* לקסיקון ביוגרפי הונגרי. עורכת:אגנש קניירש 1967. עמוד 382
* לקסיקון הונגרי לאמנות הבמה . בודפשט 1994 

## הערות שוליים

קטגוריה:שחקני תיאטרון יהודים הונגרים
קטגוריה:מפיקי תיאטרון יהודים
קטגוריה:מנהלי תיאטראות בהונגריה
קטגוריה:שחקני קולנוע וטלוויזיה יהודים הונגרים
קטגוריה:הונגרים שנולדו ב-1855
קטגוריה:הונגרים שנפטרו ב-1923
דונקי שוט

**דונקי שוט** (באנגלית: **Donkey Xote**) הוא סרט הנפשה ממוחשבת ספרדי קומי משנת 2007, המבוסס על הספר "דון קישוט".

## עלילה
הסרט מתחיל בקריינית שמספרת את ראשית הסיפור על "דון קישוט", ואז החמור רושיו מפריע לה ומתחיל לספר את הסיפור ה"אמיתי" של ההרפתקה: דון קישוט לא היה משוגע, למעשה הוא היה אדם חכם ומלא תשוקה. בסיפור של רושיו על ההרפתקה עם דון קישוט ונושא הכלים שלו סנצ'ו פנסה, אנו לומדים כי רושיו חולם להיות סוסו של קישוט, בעוד רושינאנטה, הסוס שלו, הוא פחדן ולא אוהב לעזוב את הארווה שלו.

באותו הזמן, דולסינאה מתקשה למצוא אביר ועוזרו. היריבות בין קישוט ופנסה מובילה למסע בספרד אל העיר ברצלונה שם הם מתחרים על לבה של האישה היפה. כדי להגן על כבודו מפני המתחזים, קישוט האמיתי מוכרח להילחם מול אביר הירח על מנת ללמוד על זהותה האמיתית של דולסינאה.

## מדבבים בעברית
את הדיבוב העברי ביימה אפרת קרצמן והפיקה אסנת סדן.
*מתי אטלס – דון קישוט
*מולי שולמן – סנצ'ו
*גלעד ויטל – רושיו
*דן קיזלר – רושינאנטה
*גדי לוי – ג'יימס / אוורלדה / שדרן
*ניב קייקוב – ראשה
*ענבל לורי – דוכסית / אשתו של סנצ'ו
*עפרון אטקין – דוכס
*מאיה מיטלפונקט – אלדיסידורה
*מיה בכר – מספרת / דולסינאה
*אורי יניב – פיטר / דמויות שונות
*אלעד שרעבי – גלובוס / דמויות שונות
*לורן סביר – דמויות שונות
*ניסו שליו – דמויות שונות

## קישורים חיצוניים
* 

* 

קטגוריה:סרטים ספרדיים
קטגוריה:סרטים באנגלית
קטגוריה:סרטי 2007
קטגוריה:סרטי אנימציה ממוחשבת
קטגוריה:סרטי הנפשה ספרדיים
קטגוריה:סרטי קומדיה מונפשים
קטגוריה:סרטי פנטזיה ספרדיים
קטגוריה:סרטים איטלקיים
קטגוריה:דון קישוט
קטגוריה:סרטים מבוססי ספרים
קטגוריה:חמורים בתרבות
וילי ג'ייקל

**וילי ג'ייקל** (בגרמנית: **Willy Jaeckel**; 10 בפברואר 1888 – 30 בינואר 1944) היה צייר וליתוגרף גרמני אקספרסיוניסטי, חבר הזצסיון הברלינאי.

## קורות חיים
אביו של ג'ייקל היה מנהל אדמות ציבוריות ובמקור הוא התכוון להיות שומר יער, אך בריאות לקויה אילצה אותו לשנות את תוכניותיו.

בשנים 1906–1908 הוא למד בבית הספר לאמנות בברסלאו, ואז נרשם לאקדמיה לאמנויות של דרזדן, בהנחייתו של אוטו גוטמן צייר עיטורים.

בשנת 1913 עבר לברלין לעבוד כאמן חופשי והיה חבר בהזצסיון הברלינאי בשנת 1915. ארבע שנים לאחר מכן נבחר לחבר באקדמיה הפרוסית לאמנויות והפך למורה באוניברסיטת אמנויות בשנת 1925.

הציור המצליח הראשון שלו היה "המאבק", בד גדול ובו גבר שרירי עירום זועק. בשנת 1928 הוענק לו פרס גיאורג-שליכט על "הדיוקן היפה ביותר של אישה גרמנית". עבודתו הייתה חלק מתחרויות האמנות באולימפיאדת קיץ 1928 ובאולימפיאדת קיץ 1932.

הוא מונה לפרופסור חבר בשנת 1933, אך הודח עם עליית הנאצים לשלטון. תלמידיו מחו, ובסופו של דבר הוא הוחזר. אולם הניצחון הזה היה קצר מועד. מי שלמד שיעורים אצלו ככל הנראה לא סיים את לימודיו, ובשנת 1937 חלק מיצירותיו סווגו רשמית כאמנות מנוונת.

בתגובה הוא צייר את "חריש בערב" (1939), שנועד לתאר את התפיסה הנאצית של דם ואדמה. רבות מיצירותיו שרדו את המלחמה רק משום שהממשלה הנאצית הסירה אותן מברלין.

הוא איבד את הסטודיו שלו בהפצצה בשנת 1943 והוא נהרג במהלך פשיטה נוספת בתחילת השנה שלאחר מכן.

אחת מיצירותיו הגדולות, ציור קיר פרסקו בן ארבעה חלקים במאפיית באלזן בהנובר משנת 1917, נהרס מאוחר יותר בשנת 1944.

## גלריה

 
Jaeckel-Nude.jpg|עירום נשי
Jaeckel-Sculpture.jpg|פרח עם פסל
Jaeckel-Sea.jpg|ליד הים
Jaeckel-Woman.jpg|דיוקן של אישה
File:Jaeckel-Birth.jpg | לידה
File:Willy Jaeckel, Hamlet.jpg | המלט
File:Willy Jaeckel - Liegender Frauenakt.jpg | אישה שוכבת
File:Jaeckel-Red.jpg | אישה באדום
File:Jaeckel-Mountains.jpg | נוף הרים


## קישורים חיצוניים

## הערות שוליים

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1888
קטגוריה:גרמנים שנפטרו ב-1944
יחסי אסטוניה–צ'כיה

[ממוזער|שר החוץ הצ'כי [קארל שוורצנברג (מימין) נפגש עם מקבילו האסטוני אורמס פאט בעת ביקור הראשון באסטוניה, 2010]]
**יחסי אסטוניה–צ'כיה** הם יחסי החוץ בין הרפובליקה האסטונית לרפובליקה הצ'כית.

## היסטוריה
היחסים בין המדינות כוננו זמן קצר לאחר עצמאות אסטוניה, ואסטוניה יוצגה בצ'כוסלובקיה על ידי שגרירותה בברלין, רפובליקת ויימאר, ולאחר מכן על ידי שגרירותה בוורשה, פולין. היחסים הדיפלומטיים בין אסטוניה וצ'כיה נותקו במרץ 1939 לאחר כיבוש צ'כוסלובקיה וחודשו רק ב-9 בספטמבר 1991. ב-1 בינואר 1993, היחסים הדיפלומטיים הועברו אוטומטית למדינות היורשות של צ'כוסלובקיה, צ'כיה וסלובקיה.

שגרירות אסטוניה החלה את עבודתה בפראג באוגוסט 1997, ובשנת 2010 היא פתחה קונסוליית כבוד בברנו. הקונסוליה הצ'כוסלובקית בטאלין החלה לעבוד בשנת 1921 והשגרירות הוקמה בשנת 1928. שגרירות צ'כיה בטאלין נפתחה ב-15 במאי 2000.

כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי.

## ביקורים רשמיים
מאז שנת 2006 ביקרו באסטוניה הוועדה הסביבתית, הוועדה החוקתית, משלחת הגנת נתונים ומשלחת חברי ועדות כלכליות, חקלאות ותחבורה של הסנאט הצ'כי. מבקרים אחרים כללו את הוועדה לענייני האיחוד האירופי של בית הנציגים, משלחת הוועדה התקציבית, ויו"ר הסנאט הצ'כי פ' סובוטקה. בריגיקוגו הוקמה הקבוצה הפרלמנטרית אסטונית-צ'כית ובראשה עומדים נציגי מייליס. לאחר הבחירות לפרלמנט בשנת 2010, הוקמה בבית הנבחרים קבוצת ידידות בין-פרלמנטרית צ'כית-בלטית.

במרץ 2010 נפגש ראש הממשלה אנדרוס אנסיפ עם ראש הממשלה יאן פישר. שר החוץ הצ'כי יאן קוהואוט יחד עם משלחת בת 10 חברים השתתפו בפגישת שרי החוץ של נאט"ו בטאלין באפריל 2010. בנובמבר 2010 שר החוץ הצ'כי קארל שוורצנברג הגיע לאסטוניה וביקר גם בטרטו וגם בטאלין. בנוסף לביקורים רמי דרג מתקיימים גם התייעצויות בין משרדי החוץ.

צ'כיה היא שותפה חשובה לשיתוף פעולה הגנתי לאסטוניה. מטוסים צ'כים השתתפו במשימת השיטור האווירי הבלטי.

## נציגויות דיפלומטיות
* אסטוניה מחזיקה בצ'כיה שגרירות בפראג וקונסוליה בברנו.
* צ'כיה מחזיקה באסטוניה שגרירות בטאלין.

## קישורים חיצוניים

* שגרירות אסטוניה בפראג

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הודו–סלובקיה

ממוזער|שגרירות הודו בברטיסלאבה
**יחסי הודו–סלובקיה** הם היחסים הדו-צדדיים בין הודו לסלובקיה.

## היסטוריה
שתי המדינות כוננו יחסים בשנת 1921 עם קונסוליה צ'כוסלובקית בבומביי. היחסים המודרניים החלו בשנת 1993 לאחר פירוק צ'כוסלובקיה.

לשתי המדינות אין כל בעיה דו-צדדית, ובנוסף הן משתפות פעולה היטב בפורומים בינלאומיים.

## יחסי סחר
צ'כוסלובקיה הייתה אחת משותפות הסחר הגדולות ביותר של הודו במרכז אירופה. היחסים הדיפלומטיים בין הרפובליקה של הודו לרפובליקה הסלובקית כוננו בשנת 1993. על פי הסכם הסחר שנחתם עם סלובקיה בשנת 1993, הוקמה במאי 1994 ועדה משותפת לשיתוף פעולה כלכלי ומסחרי (ISJEC). המפגש ה-9 של INJEC נערך בברטיסלבה באפריל 2017.

## נציגויות דיפלומטיות
* סלובקיה מחזיקה בהודו שגרירות בניו דלהי ו-3 קונסוליות כבוד במומבאי, קולקטה ובנגלורו.
* הודו מחזיקה בסלובקיה שגרירות בברטיסלאבה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בולו דה מל

**בולו דה מל** (בפורטוגזית: **ˈbolu ðɨ ˈmɛɫ** מילולית: עוגת דבש) היא עוגה מסורתית מאיי מדיירה.

## היסטוריה
עוגה זו נחשבת לקינוח העתיק ביותר של איי מדיירה. העוגה נוצרה לראשונה במאה ה-15 תוך שימוש בתבלינים מאירופה והודו, היא נוצרה לראשונה על ידי נזירות במנזר סנטה קלרה בפונשל. העוגה פופולרית גם באיים האזוריים של פורטוגל.

## מרכיבים
העוגה מיוצרת באופן מסורתי עם דבשה, אולם בימינו רבים מכינים אותה עם דבש. לעיתים קרובות העוגה מכילה אגוזי מלך ושקדים. נהוג לא לחתוך את העוגה, אלא לקרוע חתיכות בידיים.

הבולו דה מל מיוצרת באופן מסורתי בסביבות 8 בדצמבר כך שתהיה זמינה לקנייה במהלך חג המולד. לעיתים קרובות העוגה מיוצרת במנות גדולות מספיק כך שניתן יהיה לצרוך אותה במהלך כל השנה.

## קישורים חיצוניים

## הערות שוליים

קטגוריה:עוגות
קטגוריה:מאכלי חג המולד
קטגוריה:המטבח הפורטוגזי: קינוחים
קטגוריה:המטבח המדיירני
בועז פלג

**בועז פלג** הוא קצין בדרגת תת-אלוף במילואים בצה"ל, שירת כטייס ומפקד בחיל האוויר. בעל שני עיטורי צל"ש אלוף ממפקד חיל האוויר.

## ביוגרפיה
פלג נולד וגדל בחולון, למד בבית הספר אורט חולון והתגייס לחיל האוויר בשנת 1972, בו שירת כטייס מסוקים בשירות סדיר ומילואים במשך עשרות שנים. הוא פיקד על טייסת 124, טייסת מסוקי אנפה ועל טייסת 114, טייסת מסוקי יסעור. בהמשך שירותו פיקד על בסיס עובדה.

במהלך שירותו עוטר פעמיים בצל"ש מפקד חיל האוויר: הצל"ש הראשון הוענק לו על חלקו במבצע צלצל ביולי 1981, כטייס יסעור הוא חילץ תחת אש כוח צנחנים מעומק לבנון, ומסוקו נפגע תוך כדי החילוץ. הצל"ש השני הוענק לו בתאריך 11 בינואר 1982 על חלקו במבצע חשאי שהתקיים באותה השנה במדינת אויב במרחק מאות קילומטרים מישראל. פלג שימש כקברניט יסעור שאחד ממנועיו הושבת כתוצאה מהתנגשות עם ציפורים והוא נאלץ לבצע תדלוק אווירי מורכב.

לאחר שחרורו מצה"ל שימש משנה למנכ"ל חברת ישראייר, בעל חברת מסוקים פרטית ומנהל חברת המסוקים תל אביב הליקופטרס.
ממוזער|פלג מטיס אחד ממסוקי תל אביב הליקופטרס
ממוזער|שניים ממסוקי חברת תל אביב הליקופטרס

## משפחתו
בועז נשוי לעו"ד זיסי הצובאי. יש לו שני ילדים מנישואיו הראשונים.

## קישורים חיצוניים
*
*

## הערות שוליים

קטגוריה:טייסי חיל האוויר הישראלי
קטגוריה:מפקדי בסיס עובדה
קטגוריה:מעוטרי צל"ש אלוף
קטגוריה:תתי-אלופים בחיל האוויר
קטגוריה:מנכ"לים יוצאי שירות קבע בצה"ל
קטגוריה:עובדי ישראייר
קטגוריה:בוגרי תיכון אורט חולון
•קטגוריה:ישראלים שנולדו במאה ה-20
פטריק שוורצנגר

**פטריק ארנולד שרייבר שוורצנגר** (באנגלית: **Patrick Arnold Shriver Schwarzenegger**; נולד ב-18 בספטמבר 1993) הוא שחקן, דוגמן, יזם ומסעדן אמריקאי. הוא בנם של ארנולד שוורצנגר ומריה שרייבר. דרך אמו, הוא קשור למשפחת קנדי.

## חיים אישיים
### משפחה
שוורצנגר נולד וגדל בלוס אנג'לס, קליפורניה. הוא ילדם השלישי של מריה שרייבר, עיתונאית וסופרת שהיא בת למשפחת קנדי, וארנולד שוורצנגר, מפתח גוף, שחקן, יליד אוסטריה, ומושל קליפורניה לשעבר. לשוורצנגר שתי אחיות מבוגרות, קתרין וכריסטינה, אח צעיר יותר, כריסטופר, ואח למחצה הצעיר מצד אביו, ג'וזף. אמו היא אחייניתם של נשיא ארצות הברית ג'ון פ. קנדי ושל הסנאטורים האמריקאים רוברט קנדי וטד קנדי. הוא בן דודו השני של הסנטור ג'וזף קנדי השלישי. סבו וסבתו מצד אמו הם יוניס קנדי שרייבר והפוליטיקאי סרג'נט שרייבר. פטריק שוורצנגר מחזיק באזרחות כפולה, אוסטרית-אמריקאית. הוא ממוצא אוסטרי מצד אביו. בן דודו, שנקרא אף הוא פטריק שוורצנגר, איבד את אביו (אחיו של ארנולד) בתאונת דרכים בשנת 1971, וכיום הוא עורך דין.

### לימודים
במהלך לימודיו בתיכון ברנטווד, למד שיעורי משחק פרטיים אצל ננסי בנקס. בשנת החל 2012 ללמוד באוניברסיטת דרום קליפורניה וסיים את לימודיו בבית הספר למנהל עסקים USC מרשל באמנויות הקולנוע במאי 2016. היה חבר באחוות למדא כי אלפא.

## קריירה
ממוזער|שוורצנגר ואחותו, קתרין, 17 באוקטובר 2010
בגיל עשר היה לשוורצנגר תפקיד קטן בסרט הקולנוע "חמים על הספסל". בילדותו התאמן במשחק עם אביו. בגיל 15 הוא השיק קו בגדים. בשנת 2014 פתח פיצרייה משלו בגרוב בלוס אנג'לס, ומאז פתח סניפים נוספים.

שוורצנגר חתום גם בסוכנות הדוגמנות ל.א שהחתימה אותו לקמפיינים של ראלף לורן וארמני. הוא הצהיר כי הוא מקווה להעלות את המודעות לחברת הבגדים שלו על ידי כך שיקבל עבודות דוגמנות בולטות.

לשוורצנגר היו תפקידי משנה בסרט "כותבים, סיפור אהבה" משנת 2012; בסרט הקולנוע "מגודלים 2" משנת 2013; ובסרט "שבט הזומבים" של 2015.

בשנת 2017 כיכב בסרט המתח "Go North" לצד ג'ייקוב לופלנד, סופי קנדי קלארק וג'יימס בלור. את הסרט ביים מתיו אוגנס.

התפקיד הראשי הראשון שלו היה מול בלה ת'ורן בסרט הקולנוע "נשיקה בחצות" בשנת 2018. הופעתו בסרט האימה "דניאל לא אמיתי" משנת 2019 זכתה לשבחים.

בשנת 2024 לוהק שוורצנגר לתפקיד ראשי בסדרת הטלוויזיה "הלוטוס הלבן".

## פילמוגרפיה
### קולנוע

### טלוויזיה

### קליפים

## אילן יוחסין

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:מסעדנים אמריקאים
קטגוריה:יזמים אמריקאים
קטגוריה:נדבנים אמריקאים
קטגוריה:משפחת קנדי
קטגוריה:אמריקאים ממוצא אירי
קטגוריה:אמריקאים ממוצא גרמני
קטגוריה:אמריקאים ממוצא אוסטרי
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1993
יחסי בלגיה–הודו

**יחסי בלגיה–הודו** הם היחסים הדו-צדדיים בין הרפובליקה של הודו לממלכת בלגיה.

## סקירה כללית
שגרירות הודו בבריסל נפתחה בשנת 1948. שגרירות בלגיה בניו דלהי נפתחה בשנת 1947. המתחם הנוכחי של השגרירות, שנבנה בשנת 1984, הוא פלא אדריכלי שתוכנן על ידי סטיש גוג'ראל.

הודו ובלגיה חולקות את הערך המשותף של "דמוקרטיה, פלורליזם ושלטון החוק" ובלגיה תמכה במדינות ה־G4. סגן ראש ממשלת בלגיה סטיבן ואנאקר אמר כי "לאט אבל בטוח" הודו מקבלת את "המקום הראוי לה בממשל העולמי". הוא שב והדגיש כי בלגיה אישרה "באופן חד משמעי" את תמיכתה בהצעתה של הודו למושב קבוע במועצת הביטחון של האו"ם.

## סחר דו-צדדי
[ממוזער| [ראש ממשלת הודו נרנדרה מודי עם ראש ממשלת בלגיה שארל מישל, בריסל, 2016]]
להודו ובלגיה קשרי מסחר חזקים, כאשר הודו היא היבואנית השנייה בגודלה והיצואנית החמישית בגודלה למוצרים בלגיים. בשנת 2008 דיברה ממשלת הודו כיצד בלגיה והודו הן "שותפות בעולם גלובלי". בנובמבר 2017 ביקרו בהודו שבעה ימים המלך פיליפ והמלכה מתילדה מבלגיה.

באנטוורפן יש הרבה סוחרי יהלומים הודים מגוג'ראט ומראג'סטאן.

פתיחת קונסוליית הכבוד הבלגית באחמדאבאד הפכה את בלגיה למדינה הראשונה שעשתה זאת במרכז השירותים הפיננסיים הבינלאומי הראשון בהודו (IFSC).

## נציגויות דיפלומטיות
[ממוזער| שגרירות בלגיה ב־Shantipath, Chanakyapuri, [ניו דלהי]]
* בלגיה מחזיקה בהודו שגרירות בניו דלהי ו-4 קונסוליות במומבאי, צ'נאי, קולקטה ואחמדאבאד
* הודו מחזיקה בבלגיה שגרירות בבריסל וקונסוליות כבוד באנטוורפן (בלגיה) ובקפלן (לוקסמבורג)

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פטר לקס

**פטר לקס** (בשמו המלא: **פטר דוד לקס**, בארצות הברית: **פיטר ד. לקס**; בהונגרית: **Lax Péter**; 1 במאי 1926 – 16 במאי 2025) היה מתמטיקאי יהודי-אמריקאי יליד הונגריה. ג'רג' מרקס טען שהוא היה אחד מן המדענים מאנשי-המאדים.

## שדה מחקר
לקס עסק בעיקר במתמטיקה יישומית, תחומי המחקר שלו היו: תורת משוואות דיפרנציאליות חלקיות, דינמיקת נוזלים ומדעי המחשב.

## קורות חיים
לקס נולד למשפחה יהודית בבודפשט, להנריק לקס ולקלרה קורנפלד. עבר לארצות הברית עם הוריו בשנת 1941, שנתיים לאחר פרוץ מלחמת העולם השנייה. הוא קיבל תואר ראשון מאוניברסיטת ניו יורק. בהמשך קיבל את הדוקטורט שם ב-1949. המנחה שלו היה קורט או. פרידריכס. כותרת עבודת הדוקטורט שלו הייתה: "מערכת לא ליניארית של משוואות דיפרנציאל חלקיות היפרבוליות בשני משתנים עצמאיים" (Nonlinear System of Hyperbolic Partial Differential Equations in Two Independent Variables). שימש כפרופסור של מכון קוראנט למדעי המתמטיקה באוניברסיטה. הוא הסביר כי השפה והתרבות ההונגרית, וכן היחסים עם מתמטיקאים הונגרים, חשובים בעיניו, ולכן השתתף גם בפיתוח תוכנית הדוקטורט במתמטיקה של האוניברסיטה המרכז-אירופית.

נפטר במנהטן ב-16 במאי 2025.

## פרסים והוקרה
* 1974: פרס שובנה
* 1975: פרס נורברט וינר
* 1986: המדליה הלאומית למדע (ארצות הברית)
* 1987: פרס וולף
* 1992: פרס לירוי פ. סטיל, האגודה האמריקאית למתמטיקה (AMS)
* 1993: חבר כבוד באקדמיה ההונגרית למדעים
* 2005: פרס אבל
* 2005: הצלב האמצעי של מסדר הכבוד של הרפובליקה של הונגריה

## לקריאה נוספת
* ביוגרפיה של פטר לקס באתר פרס אבל 
* דנש פץ, פטר לקס זכה בפרס אבל, נפסבדשאג, 19 במרץ 2005
* "מהירות המחשבים תוכפל בתוך שלוש שנים" - שיחה עם פטר לקס, כתב העת HVG, ינואר 2008

## קישורים חיצוניים

* 

## הערות שוליים

קטגוריה:מתמטיקאים יהודים הונגרים
קטגוריה:מתמטיקאים יהודים אמריקאים
קטגוריה:מדעני מחשב יהודים הונגרים
קטגוריה:בודפשט: אישים
קטגוריה:מהגרים מהונגריה לארצות הברית
קטגוריה:אמריקאים ממוצא יהודי-הונגרי
קטגוריה:יהדות בודפשט
קטגוריה:בוגרי תיכון סטייווסנט
קטגוריה:בעלי תואר דוקטור מאוניברסיטת ניו יורק
קטגוריה:יהודים חברי האקדמיה הצרפתית למדעים
קטגוריה:יהודים חברי האקדמיה ההונגרית למדעים
קטגוריה:זוכי פרס וולף למתמטיקה
קטגוריה:עמיתי SIAM
קטגוריה:זוכי פרס אבל
קטגוריה:אמריקאים שנולדו ב-1926
קטגוריה:אמריקאים שנפטרו ב-2025
צאיניאו

**צָאיְנְיָאו לוגיסטיקה חכמה בע"מ** (בסינית מפושטת: **菜鸟网络科技有限公司**, בפין-יין: **càiniǎo wǎngluòkējì yǒuxiàngōngsī**; נודעה בעבר בשם **China Smart Logistics Network** או CSN, רשת סין ללוגסיטיקה חכמה; מתועתקת לפעמים גם **קיינאו** או **קייניאו**) היא חברת לוגיסטיקה סינית שהושקה על ידי קבוצת עליבאבא, יחד עם שמונה חברות אחרות, ב-28 במאי 2013. נכון למאי 2018, צאיניאו הייתה אחת מחברות החד-קרן הגדולות בסין, בשווי של 100 מיליארד יואן.

## שם החברה
השם צאיניאו הוא כינוי לעופות משק המגודלים לשם הבשר שלהם, ובסלנג הוא גם כינוי לטירון. מכיוון שהשם נכתב בפין-יין, שבו כותבים את האות הראשונה של השם ב-C, יש הטועים וכותבים את שם החברה כ"קיינאו", "קייניאו", ואפילו "צ'איניאו".

## היסטוריה
החברה הוקמה בשנת 2013 על ידי קבוצת עליבאבא, בשיתוף עם קבוצות נוספות (בתוכן יינטאי, קבוצת פוסון, קבוצת פוצ'ון ואחרות) ומוסדות פיננסיים קשורים, אשר השיקו במשותף את "רשת עמוד השדרה הלוגיסטי החכמה של סין" (בראשי תיבות: CSN).

## ראו גם
* טאובאו
* Tmall

## קישורים חיצוניים

* 

## הערות שוליים

קטגוריה:קבוצת עליבאבא
קטגוריה:חברות לוגיסטיקה
עסקת הנשק האמריקאית-סעודית

**עסקת הנשק האמריקאית–סעודית** הוכרזה ב-20 במאי 2017 ובמסגרתה חתמו נשיא ארצות הברית, דונלד טראמפ ומלך ערב הסעודית, סלמאן על סדרת הסכמים במסגרתם תמכור ארצות הברית לסעודיה נשק שעלותו תגיע בתום תקופה בת 10 שנים לכ-350 מיליארד דולרים (בנוסף לנשק בעלות של כ-110 מיליארד דולרים שתקבל באופן מיידי), במסגרת ההסכם תקבל סעודיה טנקים, מערכות מכ"ם, מערכת הגנה מפני טילים ומערכות אבטחת סייבר מתקדמות, ההסכם נתפס כניסיון לצמצם את השפעת איראן באזור המזרח התיכון. ההסכם תואר בתקשורת האמריקאית והסעודית כנקודת ציון חשובה ביחסי ארצות הברית-ערב הסעודית.

עד אוקטובר 2018 רכשה ממשלת סעודיה כבר נשק כשווי של כ-14.5 מיליארד דולר, מנגד במהלך אותה שנה טען טראמפ כי העסקה תיצור כמיליון משרות בארצות הברית.

## רקע
[ממוזער|250x250 פיקסלים|טראמפ חותם על עסקת נשק במהלך ביקורו ב[ערב הסעודית יחד עם המלך סלמאן]]
ערב הסעודית נחשבת כבעלת ברית מרכזית של ארצות הברית במזרח התיכון, כוחות הביטחון הסעודים משתמשים באופן תדיר בציוד, הכשרה ושירותים אמריקאים. בין השנים 2011 ל-2015 סעודיה הייתה היעד לקרוב לכ-10% מכלל הייצוא של כלי נשק אמריקאיים.

ב-2016 הציע ממשלו של הנשיא האמריקאי, ברק אובמה לממשל הסעודי סדרה של עסקאות נשק שכוללות ספינות מלחמה, מסוקים ומבני תחזוקה בשווי של כ-115 מיליארד דולרים.

עם זאת חרף הקשר החם וההיתכנות שבהעסקה, חלקים מסוימים ממנה נגנזו על ידי הממשל בדצמבר 2016 (חודשיים לפני השבעתו של הנשיא הנבחר, דונלד טראמפ וסיום כהונתו האחרונה של הנשיא היוצא, אובמה) וזאת לאחר אירוע בו כוחות סעודים התקיפו אווירית יעדים בתימן בהם הלוויה בבירה התימנית, צנעא. בתקיפה נהרגו למעלה מ-140 בני אדם. התקיפה גרמה למשבר ביחסים בין ארצות הברית לסעודיה ובעקבותיה הודיע הממשל האמריקאי כי הוא מתכוון לבחון את הפסקת הסיוע הצבאי בין המדינות.

החתימה על העסקה התרחשה בפסגה מדינית שנערכה בריאד והייתה חלק מסדרת הביקורים של טראמפ שערך בוותיקן, בישראל וכאמור בסעודיה.

## תגובות לעסקה
### תגובות במערכת הפוליטית האמריקאית
נשיא ארצות הברית, דונלד טראמפ התייחס בקצרה להסכם ואמר כי "זה היה יום עצום עבור ארצות הברית, השקעות עצומות בארצות הברית, מאות מיליארדי דולרים של השקעות לארצות הברית ומשרות, משרות, משרות".

חברת בית הנבחרים הדמוקרטית מטעם מדינת הוואי, טולסי גבארד מתחה ביקורת על המהלך ואמר כי "ערב הסעודית היא מדינה שמפרת זכויות אדם הן בשטחי המדינה והן בשטחי מחוץ אליה, גבארד הוסיפה וטענה כי לממלכה הסעודית יש היסטוריה ארוכה של תמיכת בארגוני טרור שמאיימים על העם האמריקאי.

הסנאטור הרפובליקני ג'ון מקיין אמר לרשת התקשורת הקטרית אל-ג'זירה ש"הסעודים נמצאים במלחמה בתימן והם זקוקים לכלי נשק, אם אתה רוצה לנצח, אתה צריך נשק - אנחנו במלחמה".

### תגובות בעולם
* : המנהיג העליון של איראן, עלי ח'אמנאי התייחס להסכם וכינה את סעודיה "פרה הנחלבת" על ידי ארצות הברית.
*: שר האנרגיה הישראלי, יובל שטייניץ הביע דאגה לאחר ההכרזה על הסכם ואמר באחת מישיבות הממשלה כי "מאות מיליוני דולרים של עסקאות נשק זה דבר שאנחנו צריכים לקבל עליו הסברים. סעודיה היא מדינה עוינת ואנחנו צריכים לדאוג שהיתרון הצבאי האיכותי של ישראל נשמר. אני מקווה שנקבל על כך תשובות ברורות. זה בהחלט דבר שצריך להטריד את מנוחתנו".
*: בתימן יותר מ-10,000 תימנים מחו על העסקה במחאה שנערכה בצנעא, במקביל הכוחות החות'ים ירו טיל בליסטי לעבר ריאד.

## קישורים חיצוניים
* 
* 

## הערות שוליים

קטגוריה:נשיאות דונלד טראמפ הראשונה
קטגוריה:יחסי ארצות הברית – ערב הסעודית
קטגוריה:מסחר בנשק
קטגוריה:ערב הסעודית: צבא וביטחון
סטפני בייס

**סטפני בָּייס** (באנגלית: **Stephanie Bice**; נולדה ב-11 בנובמבר 1973 תחת שם המשפחה **אסאדי** (בפרסית: **اسدی**)) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס החמישי של מדינת אוקלהומה, מאז ינואר 2021. היא האיראנית-אמריקאית הראשונה שנבחרה לקונגרס האמריקאי. מאז 2014 ועד השבעתה לקונגרס הייתה חברה בסנאט המדינתי באוקלהומה, ובבחירות 2020 נבחרה לייצג את מחוז הקונגרס החמישי של אוקלהומה בבית הנבחרים האמריקאי אחרי שגברה על נציגת המחוז המכהנת קנדרה הורן.

## ביוגרפיה
אביה של בייס, שנולדה אוקלהומה סיטי, היה מהגר מאיראן בשם חוסיין אסאדי, שנודע בשמו האמריקאי "ג'ו אסאדי". בייס השלימה באוניברסיטת המדינה של אוקלהומה לימודי תואר ראשון בשיווק ותחום התמחות משני בעסקים בינלאומיים. היא עבדה במשך שמונה שנים בענף הפיקוח הפיננסי, וכעבור זמן מה התמקצעה בתחום האסטרטגיה העסקית עבור חברת הטכנולוגיה של משפחתה באוקלהומה סיטי. בהמשך סייעה להוביל סוכנות שיווק דיגיטלית באוקלהומה סיטי כסגנית נשיא לענייני פיתוח עסקי.

בבחירות 2014 נבחרה בייס לראשונה אל הסנאט של אוקלהומה, הבית העליון בבית המחוקקים של המדינה. בשנת 2016 נבחרה בייס על ידי הסיעה הרפובליקנית בסנאט למלא את תפקיד עוזרת מנהיג הרוב בסנאט המדינתי. במהלך כהונתה בסנאט נתנה את חסותה למספר הצעות חוק, בהן זו שסיפקה שירותי סעד לתושבי אוקלהומה שריצו עונש מאסר בגין עבירות מסוג פשע, שבהווה הורדו ברמת חומרתן לעוון.

באפריל 2019 בייס הודיעה כי בבחירות 2020 תתמודד אל בית הנבחרים של ארצות הברית מטעם מחוז הקונגרס החמישי של אוקלהומה. בבחירות המקדימות שהתקיימו במפלגה הרפובליקנית ב-30 ביוני 2020, סיימה בייס במקום השני אחרי טרי ניז, אשת עסקים שהייתה ב-1990 המועמדת הרפובליקנית לתפקיד סגן מושל אוקלהומה. משום שאף מתמודד לא גרף 50 אחוזים מקולות הבוחרים, העפילו ניז ובייס לסיבוב מכריע. בסיבוב זה גברה בייס על ניז, והמשיכה ליום הבחירות הכלליות מול נציגת המחוז המכהנת קנדרה הורן. בייס ניצחה את הורן והשיבה את המושב לידי המפלגה הרפובליקנית. מחוז הקונגרס החמישי, בו התמודדו הורן ובייס, היה מעוז רפובליקני במשך למעלה מארבעה עשורים עד אשר נבחרה הורן בבחירות 2018.

## קישורים חיצוניים

* 

* קורות חייה של סטפני בייס, באתר הרשמי של הסנאט של אוקלהומה 
* 

## הערות שוליים

קטגוריה:אמריקאים ילידי אוקלהומה
קטגוריה:אוקלהומה סיטי: אישים
קטגוריה:אמריקאים ממוצא איראני
קטגוריה:נוצרים רומים-קתולים אמריקאים
קטגוריה:חברי בית המחוקקים של אוקלהומה
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מאוקלהומה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת המדינה של אוקלהומה
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
רמון ברן

**רמון ברן** (בצרפתית: **Raymond Braine**; 28 באפריל 1907 – 24 בדצמבר 1978) היה כדורגלן בלגי, ששיחק בעמדת החלוץ עבור נבחרת בלגיה. עם העברתו לספרטה פראג ב-1930 הוא נחשב לכדורגלן הבלגי הרשמי הראשון.

## ביוגרפיה
ברן נולד ב-28 באפריל 1907 באנטוורפן שבבלגיה. בגיל 15 בלבד ערך את הופעת הבכורה שלו בליגה הבלגית במדי בירסחוט, משחק שהתקיים ב-11 בפברואר 1923 נגד דרינג קלוב. הוא זכה עם המועדון ב-4 תוארי אליפות בקדנציה הראשונה שלו שהסתיימה ב-1930, ופעמיים היה לכובש הבכיר בליגה בעונות 1927/28 ו-1928/29 כשהוא כובש בהן 35 ו-30 שערים בהתאמה.

הכדורגל הבלגי היה עדיין חובבני באותה תקופה ולכן זה היה רק עניין של זמן עד שברן הכישרוני יעבור לשחק בחו"ל. בשנת 1930 עבר לספרטה פראג בזכות יוזמה שלקח מאמנה, ג'ון דיק הסקוטי. ברן תפס במהרה את מקומו בהרכב הפותח, ובהופעתו הראשונה שנערכה ב-12 ביולי 1930 כבש את השער הראשון שלו במדיה, שער הניצחון ב-1–2 על אוסטריה וינה בגביע מיטרופה. במשחק הגומלין שנערך בווינה כבש נגדה פעם נוספת, הפעם בניצחון 2–3. ספרטה הגיעה עד לגמר באותו טורניר אך הפסידה אותו לראפיד וינה.

ברן זכה עימה באליפות בעונות 1931/32 ו-1935/36 וסיים כמלך שערי הליגה פעמיים בעונות 1931/32 ו-1933/34 עם 16 ו-18 שערים בהתאמה. בזכייה השנייה היה במקום הראשון לצד ייז'י סובוטקה מהיריבה סלביה פראג. ספרטה זכתה בגביע מיטרופה בשנת 1935 וברן היה אחד הגורמים העיקריים לכך. הוא כבש 7 שערים לכל אורך הטורניר ובשני משחקי הגמר נגד פרנצווארוש כבש גם כן.

בסוף 1936 ברן האריך את חוזהו בספרטה לשנתיים נוספות ונסע לביקור מולדת בבלגיה במהלך חופשת החורף. הוא היה אמור לחזור ב-1 בינואר 1937 אך זה לא קרה. הוא נשאר באנטוורפן ושב לשחק בבירסחוט למרות החוזה התקף בספרטה. ברן זכה עימה שוב פעם באליפות בעונות 1937/38 ו-1938/39. בשנת 1943 הוא עבר לR.C.S. לה פורסטואז, שם שיחק למשך עונה בעמדת המגן ולאחר מכן פרש ממשחק.

בסך הכל כבש 300 שערים ב-281 משחקי ליגה, גביע וידידות עבור ספרטה, והוא נחשב לשחקן הזר הטוב ביותר בכל הזמנים ששיחק בצ'כוסלובקיה וצ'כיה.

## תארים
;בריסחוט
*אליפות בלגיה (6): 1923/24, 1925/25, 1925/26, 1927/28, 1937/38, 1938/39
;ספרטה פראג
*אליפות צ'כוסלובקיה (2): 1931/32, 1935/36
*גביע מיטרופה: 1935
;אישיים
*מלך השערים בליגה הבלגית (2): 1927/28, 1928/29
*מלך השערים בליגה הצ'כוסלובקית (2): 1931/32, 1933/34

## קישורים חיצוניים

קטגוריה:כדורגלנים בלגים
קטגוריה:כדורגלני נבחרת בלגיה
קטגוריה:כדורגלני ספרטה פראג
קטגוריה:אנטוורפן: כדורגלנים
קטגוריה:בלגים שנולדו ב-1907
קטגוריה:נפטרים ב-1978
טגיון

**טגיון** (בהונגרית: **Tagyon**) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם בטגיון מספר התושבים נמצא בירידה. כך, בשנת 1990 חיו בכפר 104 תושבים, ובשנת 2020 98 תושבים.

## יהודי טגיון
בטגיון חיו יהודים בתקופות זמן שונות. 

## קישורים חיצוניים

* 

## הערות שוליים

קטגוריה:הונגריה: כפרים
רבי יהודה בר טיטס

**רבי יהודה בר טיטס** (או **טיטוס**, **טיטם** ו**סוטס**) היה אמורא ארצישראלי בדור הרביעי המוזכר כמה פעמים בתלמוד הירושלמי.

## שמו
בכמה מדפוסי התלמוד הירושלמי מופיע שם אביו כ"טיטוס". רבי חיים בנבנישתי טוען שלא ייתכן שיהודי ייקרא בשמו של טיטוס מחריב המקדש, ולכן גורס ששם אביו היה "אנטיגנוס". הרב אהרן היימן משער שהשם המקורי היה "סיטוס", משום שצורה דומה מופיעה בירושלמי, ומחמת הדמיון הגרפי התחלפה הס' בט'.

אמנם, בכתב יד ליידן ובדפוס הראשון של הירושלמי (דפוס ונציה), השם מופיע תמיד כ"טיטס". בדפוס וילנה מופיעה פעם אחת הגרסה "טיטם".

## חייו
רבי יהודה מסר משמם של רבי אחא בר חנינא ורבי יהודה בן פזי.

ייתכן שהרביץ תורה בקיסריה שכן "רבנן דקיסרין" מסרו כמה פעמים בשמו.

רבי יהודה רצה לנסוע לרומא, ולכן נסמך על תנאי שיחזור לארץ ישראל ולא ישתקע ברומא, משום שאין ממנים חכמים אלא בארץ ישראל. מרדכי מרגליות סובר שעשו כך משום החשש שיוקם מרכזי תורני בתפוצות ש"יתחרה" עם המרכז הארצישראלי, בדומה למרכז הבבלי.

## לקריאה נוספת
* מרדכי מרגליות (עורך), **אנציקלופדיה לחכמי התלמוד והגאונים**, חלק ב, עמ' 170. 
## קישורים חיצוניים
* 
## הערות שוליים

קטגוריה:הדור הרביעי לאמוראי ארץ ישראל
נעלמת (סדרת טלוויזיה)

**נעלמת** (באנגלית: **Save Me**) היא סדרת דרמה בריטית, שיצר כתב ובכיכובו של לני ג'יימס. שידור הבכורה של הסדרה היה ב-28 בפברואר 2018 בערוץ Sky Atlantic. כל ששת פרקי הסדרה יצאו ב-Sky Box Sets, ובשירות הסטרימינג Now TV. עונה שנייה של הסדרה יצאה בשם "Save Me Too" ב-1 באפריל 2020.

חברת Sky Vision הפיצה את העונה הראשונה ברחבי העולם. זכויות ההפצה של העונה השנייה היו של NBCUniversal, חברה אחות של Sky. בארצות הברית שודרה הסדרה ברשת Starz, והייתה זמינה בשירות וידאו לפי דרישה החל מ-6 בספטמבר 2018. בערוץ Starz Cinema שודרה הסדרה ב-11 במאי 2019.

לני ג'יימס מככב בסדרה בתפקיד נלסון "נלי" רו, שעולמו התהפך עליו כשבתו ג'ודי בת השלוש עשרה, איתה לא היה בקשר כלל, נעלמת באופן מסתורי. הוא נחוש לרדת לעומק העניין ולמצוא את בתו, תוך כדי שהוא משקר, מבקש טובות ומותח עד הקצה את הקשרים עם חבריו. סוראן ג'ונס מככבת בתפקיד קלייר מקגורי, אמה של ג'ודי. בנוסף משחקים בסדרה סטיבן גראהם וג'ייסון פלמינג בתפקידי מלון וטאם, חבריו הקרובים של נלי רו.

הסדרה קיבלה אור ירוק בינואר 2017, בשם "Gone". ג'יימס שיתף פעולה עם חברת World Productions, איתם עבד בעונה הראשונה של הסדרה "שחיתות".

בעקבות ביקורות חיוביות לעונה הראשונה, יצאה עונה נוספת בשנת 2020 בשם "Save Me Too". ב-7 במאי 2018 יצא DVD של העונה הראשונה בהפצת Acorn DVD.

## צוות השחקנים
### תפקידים ראשיים
* לני ג'יימס – נלסון "נלי" רו, גבר רודף שמלות חסר כל
* סוראן ג'ונס – קלייר מקגורי, בת זוגו לשעבר של נלי, ואמה של ג'ודי
* סטיבן גראהם – פביו "מלון" מלונזולה, חברו הטוב של נלי, מומחה למחשבים, ועבריין מין מורשע
* ג'ייסון פלמינג – טאם, חבר של נלי, קרוס-דרסר וברמן במועדון חשפנות

### תפקידי משנה
* סוזן לינץ' – סטייס, חברת ילדות של נלי, ובעלת הפאב The Palm Tree.
* קרי גודלימן – מרטין "טינס" בטס, בת זוגו של נלי בתחילת הסדרה, הם נשארים חברים גם בהמשך.
* אוליב גריי – גרייס, נערה שנוצלה למטרות סקס, ונלי מציל אותה. הוא מנסה להגן עליה מהעולם האפל שממנו היא הגיעה.
* נדין מרשל – סמלת בילוש שוֹלה או'הלורן, סגנית של פקד ת'ורפ.
* בארי וורד – בארי מקגורי, בעלה של קלייר, ואביה המאמץ של ג'ודי. בעל מועדון אמיד.
* אלן מקנה – פקד בילוש איאן ת'ורפ, קצין בכיר שחוקר את היעלמותה של ג'ודי.
* אינדיארנה דונלדסון-הולנס – ג'ודי מקגורי, בת ה-13, בתם של נלי וקלייר, ובתו המאומצת של בארי.
* פיל דאנסטר – בי ג'יי מקגורי, בנו של בארי.
* תומאס קומבס – גוז, סוחר סמים, וחבר של נלי.
* אליס פית'אם – ברני מלונזולה, אשתו של מלון, שהורשע על קיום יחסי מין כשהיא הייתה בת 15.
* קמילה ביפוט – זיטה, חשפנית, חברתו של נלי.
* ניקולס קראוצ'ר – דילן, שכן וחבר טוב של ג'ודי.
* סטרואן רודג'ר – ריצ'רד, בעל בר ובית בושת לפדופילים.
* אלכסנדר ארנולד – לוק, סטודנט ולקוח קבוע בפאב של סטייס
* ראגוואן ואסאן – גאווין, סטודנט חבר ושותף לדירה של לוק
* רמי מילנר – דייזי, חברתו של גוז ואם ילדיו
* ג'ימי ווקר – מארקי בטס, בנה של סטריפ, שומר סף במועדון חשפנות.
* אדריאן אדמונדסון – גדעון צ'ארלס, דמות מרכזית בחוג הפדופילים.
* לזלי מנוויל – ג'ניפר צ'ארלס, אשתו של גדעון.

## סקירת סדרה

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
קטגוריה:סדרות מתח בריטיות
קטגוריה:תוכניות טלוויזיה שמתרחשות בלונדון
קטגוריה:קרוס-דרסינג בקולנוע ובטלוויזיה
קטגוריה:סדרות טלוויזיה על נעדרים
קטגוריה:יצירות על סחר בבני אדם למטרות מין
צ'אנס פרדומו

**צ'אנס פרדומו** (באנגלית: **Chance Perdomo**; 19 באוקטובר 1996 – 30 במרץ 2024) היה שחקן אנגלי יליד ארצות הברית.

## ביוגרפיה
פרדומו נולד בלוס אנג'לס, קליפורניה ועבר לסאות'המפטון שבמחוז המפשייר, אנגליה עם אמו בילדותו. הוא החזיק באזרחות בריטית וגם אמריקאית. הוא למד בבית הספר הקהילתי רדברידג' (אנ') במערב סאות'המפטון לפני שהתקבל למכללת פיטר סימונדס (אנ') בווינצ'סטר. הוא התכוון ללמוד משפטים לאחר שסיים את לימודיו, אך החליט להתמקד במשחק. בכסף שהרוויח מעבודה בחנות נעליים ובבית קולנוע הוא עבר ללונדון, שם הצטרף לתיאטרון הלאומי לנוער (אנ'), ב ולמד בבית הספר למשחק.

## קריירה
בשנת 2016 ביצע את הופעת הבכורה שלו במספר סרטים קצרים.

בפברואר 2018 פורסם כי פרדומו לוהק לתפקיד הקבוע של אמברוס ספלמן בסדרת הטלוויזיה של נטפליקס "הרפתקאותיה המצמררות של סברינה". פרדומו נבחן בעבר לתפקיד ג'אגהד ג'ונס בסדרת הטלוויזיה "ריברדייל", אך לתפקיד לוהק קול ספראוס. פרדומו, לעומת זאת, הרשים את רוברטו אגוייר-סקסה, יוצר הסדרה, באודישן שלו עד כדי כך, עד שאגוויר-סקסה כתב את התפקיד של אמברוז בשבילו, בסדרה "הרפתקאותיה המצמררות של סברינה".

במרץ 2021 לוהק פרדומו לתפקיד ראשי בסדרת הטלוויזיה "דור ה-V" באמזון פריים וידאו. שנה לאחר מכן הופיע בסרט "אחרי ש... הגענו לסוף הטוב" ובשנת 2023 הופיע בסרט ההמשך "אחרי ש...הכל נגמר".

## הוקרה

* 2019, מועמדות לפרס באפט"א בקטגוריית השחקן הראשי, על משחקו ב-BBC בסרט הטלוויזיה Killed by My Debt.

## חיים אישיים
פרדומו נהרג בתאונת אופנוע בגיל 27. ההערכה היא שהתאונה התרחשה בסוף ה-29 במרץ או בתחילת ה-30 במרץ 2024, בזמן שפרדומו נסע דרך צפון מדינת ניו יורק בדרכו לטורונטו כדי להתחיל בצילומי העונה השנייה של דור ה-V. מתוך כבוד לפרדומו, דמותו, אנדרה אנדרסון, לא לוהקה מחדש והעונה השנייה נכתבה מחדש.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:מהגרים מארצות הברית לממלכה המאוחדת
קטגוריה:אנגלים ממוצא גיאני
קטגוריה:הרוגי תאונות דרכים
קטגוריה:אנגלים שנולדו ב-1996
קטגוריה:אנגלים שנפטרו ב-2024